CELEX: 32020R1720
Language: ro
Date: 2020-11-17 00:00:00
Title: Regulamentul (UE) 2020/1720 al Comisiei din 17 noiembrie 2020 de modificare a Regulamentului (UE) nr. 142/2011 în ceea ce privește importurile de hrană pentru animale de companie din Georgia (Text cu relevanță pentru SEE)

18.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 386/6
               
            
         REGULAMENTUL (UE) 2020/1720 AL COMISIEI
         din 17 noiembrie 2020
         de modificare a Regulamentului (UE) nr. 142/2011 în ceea ce privește importurile de hrană pentru animale de companie din Georgia
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (1), în special articolul 41 alineatul (3) primul și al treilea paragraf și articolul 42 alineatul (2),
         întrucât:
         
                     (1)
                  
                  
                     Regulamentul (UE) nr. 142/2011 al Comisiei (2) stabilește normele de punere în aplicare a Regulamentului (CE) nr. 1069/2009, inclusiv condițiile de sănătate publică și de sănătate animală pentru importurile de hrană pentru animale de companie. Cerințele privind importul în Uniune și tranzitul prin Uniune de hrană pentru animale de companie, inclusiv produsele de ros pentru câini, sunt stabilite în anexa XIV la regulamentul respectiv, inclusiv lista țărilor terțe.
                  
               
                     (2)
                  
                  
                     La 19 martie 2019, Georgia a solicitat să fie inclusă în anexa XIV la Regulamentul (UE) nr. 142/2011 pentru importul în Uniune de hrană prelucrată pentru animale de companie, alta decât cea în conserve.
                  
               
                     (3)
                  
                  
                     Comisia a efectuat controale la fața locului, inclusiv o evaluare aprofundată a legislației veterinare a țării terțe solicitante și a capacității autorităților competente din țara terță solicitantă de a pune în aplicare legislația respectivă și de a efectua controale oficiale, în vederea includerii țării terțe solicitante în anexa XIV la Regulamentul (UE) nr. 142/2011 pentru importul în Uniune de hrană prelucrată pentru animale de companie, alta decât cea în conserve. Autoritățile competente din Georgia au oferit Comisiei asigurări că Georgia poate respecta condițiile de sănătate relevante și poate furniza garanții suficiente în ceea ce privește controalele pe care le efectuează asupra producției de hrană prelucrată pentru animale de companie, alta decât cea în conserve. Prin urmare, este justificat să se adauge Georgia pe lista țărilor terțe din care poate fi importată în Uniune și poate tranzita prin Uniune hrana prelucrată pentru animale de companie, alta decât cea în conserve.
                  
               
                     (4)
                  
                  
                     Prin urmare, Regulamentul (UE) nr. 142/2011 ar trebui modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa XIV la Regulamentul (UE) nr. 142/2011 se modifică în conformitate cu textul din anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 noiembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 300, 14.11.2009, p. 1.
         
            (2)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
      
      
         
            ANEXĂ
            Rândul 12 din tabelul 2 din secțiunea 1 a capitolului II din anexa XIV la Regulamentul (UE) nr. 142/2011 se înlocuiește cu următorul text:
            
               
                           „12
                        
                        
                           Hrană pentru animale de companie, inclusiv produse de ros pentru câini
                        
                        
                           
                                       (a)
                                    
                                    
                                       În cazul hranei prelucrate pentru animale de companie și al produselor de ros pentru câini: materiale menționate la articolul 35 litera punctele (i) și (ii).
                                    
                                 
                                       (b)
                                    
                                    
                                       În cazul hranei neprelucrate pentru animale de companie: materiale menționate la articolul 35 litera (a) punctul (iii).
                                    
                                 
                        
                           Hrana pentru animale de companie și produsele de ros pentru câini trebuie să fi fost produse în conformitate cu capitolul II din anexa XIII.
                        
                        
                           
                                       (a)
                                    
                                    
                                       În cazul hranei neprelucrate pentru animale de companie:
                                       Țări terțe incluse în lista din partea 1 a anexei II la Regulamentul (UE) nr. 206/2010 sau din anexa I la Regulamentul (CE) nr. 798/2008, din care statele membre autorizează importuri de carne proaspătă de la aceleași specii și din care este autorizată doar carnea nedezosată.
                                       În ceea ce privește materiile din pește, țările terțe incluse în lista din anexa II la Decizia 2006/766/CE.
                                    
                                 
                                       (b)
                                    
                                    
                                       În cazul produselor de ros pentru câini și al hranei pentru animale de companie, alta decât hrana neprelucrată pentru animalele de companie:
                                       
                                                    
                                                
                                                
                                                   Țările terțe incluse în lista din partea 1 a anexei II la Regulamentul (UE) nr. 206/2010 și următoarele țări:
                                                   
                                                                
                                                            
                                                            
                                                               (JP) Japonia
                                                            
                                                         
                                                                
                                                            
                                                            
                                                               (EC) Ecuador
                                                            
                                                         
                                                                
                                                            
                                                            
                                                               (LK) Sri Lanka
                                                            
                                                         
                                                                
                                                            
                                                            
                                                               (TW) Taiwan
                                                            
                                                         
                                                                
                                                            
                                                            
                                                               (SA) Arabia Saudită (numai hrana prelucrată pentru animale de companie obținută de la păsări de curte)
                                                            
                                                         
                                                                
                                                            
                                                            
                                                               (GE) Georgia (numai hrana prelucrată pentru animale de companie, alta decât cea în conserve)
                                                            
                                                         
                                             
                                                    
                                                
                                                
                                                   În cazul hranei prelucrate pentru animale de companie derivate din materii provenite de la pești, țări terțe incluse în lista din anexa II la Decizia 2006/766/CE.
                                                
                                             
                                 
                        
                           
                                       (a)
                                    
                                    
                                       În cazul conservelor de hrană pentru animale de companie: anexa XV capitolul 3(A).
                                    
                                 
                                       (b)
                                    
                                    
                                       În cazul hranei prelucrate pentru animale de companie, alta decât cea în conserve: anexa XV capitolul 3(B).
                                    
                                 
                                       (c)
                                    
                                    
                                       În cazul produselor de ros pentru câini: anexa XV capitolul 3(C).
                                    
                                 
                                       (d)
                                    
                                    
                                       În cazul hranei neprelucrate pentru animale de companie: anexa XV capitolul 3(D).”